Isusov poziv
Dobrodošli na ovu 25. lekciju koja se zove "Dragi pastori i lideri".
U ovom serijalu i u mojoj knjizi
posvetio sam celo poglavlje, celi video
vama koji ste pastori i lideri.
Vama, pastorima i liderima, želim da poželim dobrodošlicu na ovaj video,
jer želim vama da govorim.
Želim sa vama da podelim svoje srce.
Prvo, želim da kažem da mi, kao lideri, imamo odgovornost.
Naša glavna odgovornost, kada se radi o crkvi,
je da naučimo ljude onome što je Isus zapovedio.
Mi, kao lideri, moramo učiti ono što je Isus zapovedio.
Sve što je zapovedio.
Uključujući i ono što vidimo u Luki 10.
Ako ste pastor ili lider u crkvi,
i učili ste, učili, učili i učili, nedelju za nedeljom,
ali ni jednog trenutka niste se dotakli Luke 10,
onda nešto nedostaje.
Moramo podučavati Isusovim rečima.
Setite se onoga što sam rekao na početku ovog video serijala,
da postoji crkva, misija i Hrist,
ali mnogi na to gledaju ovako: crkva prvo, misija druga, a Hrist kasnije.
Ali moramo početi sa Isusom.
Moramo početi sa time ko je Hrist,
šta nam je Hrist zapovedio da činimo,
i kako tada obavljamo misiju, onako kako nam je On zapovedio,
i na kraju dolazimo do crkve.
Želim vas i podsetiti, vas koji ste pastori i lideri, u crkvi,
da ljudi u crkvi ne pripadaju vama.
Ne pripadaju ni meni.
Oni ne pripadaju nama.
Tužan sam što to moram reći, ali nama liderima tako je lako
ući u takav način razmišljanja da mislimo
da ti ljudi u crkvi pripadaju nama, na neki način.
Ali ne pripadaju.
Uvek se moramo setiti toga i moramo se podsećati toga,
da su svi koji su sa nama sami pozvani,
ne samo da smo mi pozvani, već su i svi oni pozvani da vrše službu i u poslušanje Isusu.
Naš posao, kao lidera, nije da vršimo službu za njih.
Naš posao, kao lidera, je da ih opremimo i pomognemo im i onda da ih pošaljemo,
kako bi oni izlazili i sami vršili službu.
Znam da nije lako. Mogu zamisliti da su neki od vas,
koji su čitali ovu knjigu, koji su pogledali ovaj video serijal,
nešto od toga što iznosim ovde za vas je veliki izazov.
Da, Torben, ali, šta ako ljudi to prime, izađu,
nađu osobu mira, odu, počnu tamo da se sastaju,
i mi to ne možemo kontrolisati,
šta ako nisu spremni za to, šta ako krene po zlu?
Znam da se mnogi od vas bore sa mnogim pitanjima.
Znam da se mnogi od vas bore sa nekim stvarima koje iznosim.
Kako to znam? Jer sam i sam bio u toj poziciji.
Borio sam se sa mnogim istim pitanjima,
jer vam dolazim kao neko ko je bio lider u crkvi godinama,
ko je bio pastor.
Borio sam se sa mnogim takvim pitanjima.
I kad sam gledao Isusove reči,
ono što sada ja učim ovde, mislio sam:
O ne, ne želim da ljudi polude, da se stvori anarhija.
Želim svete ljude.
Ne želim da ljudi odlutaju, tim putem.
Osećao sam odgovornost.
Ali takođe želim reći sada, sada ovo već radimo godinama,
i ima dobrog ploda.
Ima vrlo, vrlo dobrog ploda.
Želim reći nešto, pre mnogo godina,
jedan čovek me je pitao u vezi sa celim tim problemom kontrole,
jer ja jesam kontrolisao. Mislim da je to problem za mnoge,
jer je tako lako, a da to i ne znamo, da uđemo u kontrolu,
da mislimo da su te ovde naše ovce.
Kontrolišemo ih umesto da ih obučimo i pustimo da idu.
Sećam se da me je taj prijatelj upitao:
Torben, koji je posao Svetoga Duha?
Rekao sam: Da podseti ljude na greh, pravednost i sud,
da podseti ljude na Isusove reči, itd.
Rekao je: Torben, koliko je dobar Sveti Duh u tome?
Rekao sam: Dobar je. Sveti Duh je zaista dobar.
Koliko je dobar Sveti Duh?
Zaista, zaista je dobar.
"Kako ti i Sveti Duh to radite?", pitao me je.
Šta?
Kako ti i Sveti Duh to radite?
Da li ti obavljaš 60% posla, a On 40%,
ili ti radiš 40% a On 60%?
Kada mi je postavio to pitanje nisam znao šta da odgovorim.
Onda me je pitao drugo pitanje: Torben, ko je najbolji lider na zemlji?
Rekao sam: Isus Hrist.
Da, ako je Isus Hrist najbolji lider na zemlji,
a svojim učenicima je rekao da je najbolje da ih ostavi,
da ih ostavi Svetome Duhu,
zašto tada misliš da si toliko važan?
Postavljao mi je ta pitanja.
Kada mi je postavljao ta pitanja to me je izazivalo, jer...
plašio sam se. Plašio sam se da pustim.
Plašio sam se da ohrabrujem ljude da idu sa tim,
jer šta ako pogreše, šta ako se desi ovo ili ono?
Imao sam dosta problema sa kontrolom i puno straha.
Ali on je bio u pravu. Danas to vidim.
Vidim da je Sveti Duh sposoban, više je nego sposoban.
Isus je više nego sposoban.
Plod nije samo u mnoštvu ljudi. Vidimo kvalitet.
Vidimo kako ljudi slede Hrista i postaju učenici.
Želim da vas ohrabrim govoreći vam isto:
Koji je posao Svetoga Duha?
Vi niste pozvani da gradite crkvu.
Vi ste pozvani da stvarate učenike, a Isus će izgraditi crkvu.
Taj čovek mi je postavio još jedno pitanje:
Torben, šta ti želiš?
Želiš li crkvu sa 1000 članova
ili želiš 1000 crkava sa 10 članova u svakoj?
Kada me to pitao, počeo sam da razmišljam... jedna crkva sa 1000 je 1000.
1000 crkava sa 10 je 10.000. Naravno da želim 10.000.
Pitao je: Torben, šta ti želiš?
Želiš li crkvu sa 1000 ljudi
ili želiš da vidiš pokret koji menja svet?
Taj čovek me je to pitao pre mnogo godina, možda, ne znam,
možda pre 12 godina, davno, ne sećam se sada.
Ali pre mnogo godina, pre "Poslednje reformacije",
pre svega u čemu se danas nalazimo.
Šta ja želim?
Želim li crkvu sa 1000 članova
ili želim pokret koji menja svet?
To me je navelo da razmišljam,
ne o tome šta imam, već šta želim,
šta Bog želi da se uradi.
Ne šta imam, već šta Bog želi da se uradi.
Rekao sam: Da. Da, želim to.
Želim da vidim pokret koji menja svet.
Ne radi se o "Poslednjoj reformaciji". Radi se o ljudima.
Radi se o Kraljevstvu Božjem.
Rekao sam: Da, želim to, i otišao sam tim putem.
Platio sam visoku, visoku cenu da vidim to što sada vidimo.
I još uvek plaćam visoku cenu.
Ali želim reći: Zaista volim plod koji vidimo.
Volim slobodu koju doživljavam, jer sam i sada deo nečega
što je mnogo veće od onoga kada sam imao crkvu.
Sada doživljavam mnogo više slobode
nego kada sam bio pastor koji je pokušavao da vodi crkvu.
Sada se osećam slobodnim, jer se ne radi o mom kraljevstvu, mojoj miziji.
To je Isusov poziv i ono što On radi.
Vidim kako Sveti Duh radi.
Dakle, sloboda je zadivljujuća i plod je zadivljujući.
Želeo bih kažem nešto vama, pastorima i liderima.
Znam da volite isusa.
Znam da sve što radite radite zbog ljudi,
zbog Boga, zbog Kraljevstva.
Verujem da tako radite, da bi takvo trebalo biti naše srce.
Ali ipak bih želeo da vam postavim isto pitanje koje je taj čovek postavio meni:
Šta vi zaista želite u svom životu?
Odnosno, na šta vas je Bog pozvao?
Želite li crkvu sa 100 ljudi, 1000 ljudi,
ili želite 100 ili 1000 crkava sa po 10 u svakoj?
Odnosno, da li želite da vidite pokret koji menja svet?
Želite li da budete deo posla Kraljevstva,
Kraljevstva Božjeg koje menja svet?
Šta želite?
Želite li da budete poslušni ovome?
Želite li da iskusite ovaj život o kojem smo govorili?
Ako želite, vaša je odluka, i vi morate reći "da"
pozivu koji nam je Isus dao, kao i svi drugi.
Vi morate reći "da".
I vi morate platiti cenu za to, kao i svi ostali.
Garantujem vam, pastori i lideri,
da ovo neće biti lako, ali biće predivno
i biće mnogo ploda.
Zaista vas ohrabrujem da sledite Isusov poziv? Zašto?
Jer je plodonosan i tu je sloboda.
Želim da to činite zbog sebe
i zbog ljudi oko vas,
i zbog žetve.
Naš fokus je Hrist i vršenje Njegove volje, a tada će On uraditi ostalo.
Čitamo u Delima 2:47:
"A Gospod njihovim brojevima dnevno dodavaše one koji se spasavahu."
Gospod njihovim brojevima dnevno dodavaše one koji se spasavahu.
Naš fokus je da činimo ono na sta nas je Isus pozvao,
a tada ćemo videti da će On dodavati ljude koji će se spasavati.
Bog to radi. Isus gradi svoju crkvu.
Ne znam gde se vi trenutno nalazite,
kao pastori, odnosno lideri.
Ne znam kojoj crkvenoj denominaciji pripadate.
Ne znam da li ste deo nečega sa novim vinom i novim vinskim mehovima,
ili ste više deo nečega što je, nekako, stari vinski meh,
ako ste u nekoj vrlo, vrlo tradicionalnoj crkvi.
Nedavno sam imao sastanak na Floridi i tamo sam sreo jednog pastora.
Bio je pastor velike, velike crkve i voleo je to što je video na našim sastancima.
Voleo je plod, otišao je kući sa tim, u svoju crkvu,
i počeo je da vidi plod. Mnogi su se krstili,
oslobodili, primili Svetoga Duha. Počeo je da viđa stvari
koje nikada ranije nije video.
Ali, video je da sistem u kojem je bio, u toj crkvi,
sa drugim pastorima i liderima u toj crkvenoj mreži,
da nije bio spreman da se menja. Oni to nisu želeli.
I taj pastor je završio tako što je napustio crkvu.
Zašto? Jer je probao i želeo je to.
Imao je dobar plod i želeo je još.
Možda ste vi kao ovaj pastor.
Možda ste zaglavljeni na nekom mestu,
a čeznuli ste za ovim,
i probali ste da uspete novo vino u stare mehove,
ali možda je vreme da idete dalje.
Više ne možete menjati.
Ili, drukčije rečeno, uz jedan drugi primer.
Na Floridi sam sreo jednog drugog pastora.
Imao je crkvu i okupio je 50 članova svoje crkve.
Pitao me je da dođem da im dam malo obuke.
Držao sam obuku kako lečiti bolesne, kako izgoniti demone,
biti vođen Svetim Duhom, naći osobu mira,
propovedati evanđelje, stvarati učenike.
Išli smo tamo u tri utorka i radili smo sa crkvom.
Bilo je predivno.
Napravili smo WhatsApp grupu te crkve,
i svedočanstva su počela da stižu, svedočanstva su počela da stižu,
svedočanstva su počela da stižu.
Šta je bio rezultat?
30 novih ljudi u crkvi za mesec dana.
To je divno.
Novi ljudi su pridodati.
Sedmoro starih je otišlo,
jer im se ovo nije sviđalo.
Tako je uvek.
Jedan pastor je morao napustiti crkvu.
Drugi pastor je video 30 novih ljudi pridodatih u mesec dana.
Ne znam gde se vi nalazite,
ne znam čemu vi pripadate,
ali znam da je ovo istina.
I ako je ovo istina što Isus kaže,
imamo odgovornost, bez obzira kako će to primiti ljudi oko nas.
Gde biste vi trebali početi? Ne znam.
Neki od vas imaju dug, dug put pred sobom.
Možda ste u crkvenoj denominaciji u kojoj se ne veruje u darove,
da su darovi za danas, sa krštenjem Svetim Duhom,
govorenjem u jezicima, lečenjem bolesnih, isterivanjem demona.
Ako ste tamo, dug, dug put je pred vama.
Ali ohrabrujem vas - idite putem. Zašto? Jer je to istina.
Želim nešto reći.
Kada sam sreo Boga, pre mnogo godina,
otac me je pogledao i rekao:
Torben, ne želim da ideš u crkvu!
Ne želim da išta imaš sa Isusom i Biblijom.
Pogledao sam oca, a voleo sam ga,
i zato što sam ga voleo, nisam uradio to što mi je rekao.
Ali on se sa tim nije saglasio.
Mislio je da sam buntovan i bio je ljut, šest godina.
dok ga nisam odveo Hristu, krstio u vodi i Svetome Duhu.
Sada je mrtav, kod kuće sa Bogom.
Zahvalan sam što nisam pravio kompromis,
iako je bio ljut šest godina.
Nekako je bilo lako. Teško, ali opet i lako znati šta da se radi
kada je moj otac rekao: Torben, ne želim išta da imaš sa Bogom.
Zašto? Jer oče, ako ja ne uzmem Isusa, ko će Ga tebi dati?
Želim isto reći i vama. Ako ste u crkvenoj denominaciji
u kojoj ne veruju u darove...
Nekako je lako znati šta da se radi.
Šta da radite? Uradite to što je ispravno.
Uradite to što Biblija kaže, bez obzira hoće li oni to primiti
ili će odbaciti.
Bez obzira hoće li biti pobune i problema.
Trebalo bi da uradite pravu stvar jer tako treba.
Jer je to istina.
Ako odete tim putem, neki ljudi će vas mrzeti zbog toga,
ali garantujem vam, više ljudi će vas voleti zbog toga.
Mi kao lideri, naročito lideri, ali i svako od nas,
ne možemo svima ugoditi.
Ugađajmo samo Bogu.
Uradimo pravu stvar jer tako treba,
jer je to istina.
I onda, sva druga pitanja: Da, ali šta je sa ovim,
šta sa ovim, šta sa onim, šta sa ovim,
pojaviće se kasnije. Počnimo od istine.
Možda ste pastor ili lider u nekoj modernijoj crkvi,
koja veruje u darove,
ali uopšte ne govore o grehu
i krštenje je samo simbol.
Isto bih rekao i vama:
Uradite pravu stvar jer tako treba.
I bez obzira gde se nalazite, reći ću vam: Uvek počnite sa evanđeljem.
Kada zaista shvatite evanđeljem
i počnete da ga delite,
iznenadićete se koliko ima ljudi u crkvama
koji nisu u potpunosti rođeni ponovo.
Mislili biste da se bore jer nemaju srce
da čitaju Bibliju, nemaju čežnju za zajedništvom sa drugim vernicima,
nemaju nikakvu želju da drugim ljudima govore o Isusu.
Pomislili biste: Morali bismo ih još malo podučiti,
i neki ljudi, da, trebaju biti podučeni,
ali mnogi ljudi se, zapravo, moraju roditi ponovo.
Jer ako u potpunosti vide svoj greh
i u potpunosti vide da su izgubljeni, pokaju se i rode se ponovo u potpunosti,
hajdete, čežnja za zajedništvom sa drugim vernicima,
želja da se živi svetim životom, želja da se drugim ljudima govori o Bogu,
sve to doći će prirodno.
Zato bih rekao, bez obzira gde se nalazite,
nikada nemojte praviti kompromis sa evanđeljem.
Odvojte vreme da podelite evanđelje.
Onda vas ohrabrujem, vas koji ste u crkvi, ako možete, počnite od njih nekoliko.
Nije uvek lako... Naravno, zavisi od toga kolika je crkva,
ali veoma je teško okrenuti veliku crkvu.
Nađite nekolicinu. Uvek ima 10, 15% u crkvi koji žele više,
koji čeznu. Nađite te ljude. Počnite od njih.
Neka pročitaju knjigu.
Prođite kroz učenje sa njima.
Neka shvate šta je suština ovog poziva
i onda neka oni tako žive, neka počnu svedočanstva,
neka izlaze, nalaze osobu mira, neka vode ljude Hristu.
Počnite sa tih nekoliko koji to žele.
A onda neka tih nekoliko dođu u crkvu, na neki veći skup,
i neka podele svedočanstva.
Videćete kada "normalni" crkveni ljudi,
koji su u crkvi 10, 15 godina, a nisu donosili plod,
odjednom počnu da donose mnogo ploda
i počnu da svedoče o Isusu i promeni,
vi ih iskoristite da se popnu na binu
i podele svoja svedočanstva.
Tada će početi da ide brzo.
Tada ljudi neće više misliti: Da, ti si pastor.
Lako je tebi da pričaš.
Kada počnu da viđaju svoje prijatelje iz crkve kako tako žive,
počnu da budu ljubomorni, neki od njih. I sve više ljudi to želi.
Sve više ljudi želi. Sve više ljudi želi.
I odjednom promenite atmosferu u crkvi.
Ali nažalost moram reći da ćete često završiti
sa grupom ljudi koji to ne žele,
jer se nisu za to prijavili.
U crkvi su iz mnogo razloga,
ali ne da bi sledili Isusa,
da bi se odrekli svega.
Zato se morate preračunati.
Možda će neki ljudi i napustiti crkvu.
Ili nešto drugo.
Ne znam, ali jedno znam.
Znam, ako učinite pravu stvar, osetićete se živim,
ne samo da ćete biti deo osnivanja male ili velike crkve.
Bićete deo Kraljevstva Božjeg.
Zaista ovim želim da vas izazovem.
Ne bojte se.
Uradite pravu stvar jer tako treba.
Čuli ste, videli, i sada imate odgovornost.
Pavle je u Delima 20:26 rekao: "Zato vam danas objavljujem
da sam nevin za krv bilo koga od vas."
Zašto je Pavle to rekao? Zašto je Pavle rekao ljudima:
"Objavljujem vam danas da sam nevin za krv bilo koga od vas."
Pavle je to rekao jer je znao, kao lider, da je imao odgovornost
za te ljude koje mu je Bog poverio.
Pavle je rekao da je nevin zato što
im je propovedao celu istinu Božju
i ništa nije zadržavao.
Vidimo to u sledećem stihu (Dela 20:27):
"Jer nisam oklevao da vam objavim celokupnu Božju volju."
Ako oklevate da saopštite celu istinu,
jer se plašite šta će ljudi reći,
onda ne možete reći kao Pavle: Nevin sam, kada se radi o njihovoj krvi.
Ne, njihova krv biće na našim rukama.
Biblija je veoma jasna, da mi imamo odgovornost.
Kada znate šta je istina, a ne činite to, činite greh.
Dakle, pitanje je: Je li ovo istina?
Proverite. Nisu to moje reči. Ne radi se o ovoj knjizi.
Radi se o Isusovim rečima, Luki 10, i svemu što Isus govori.
Ako je ovo istina, to je istina za vas.
Ako je istina za vas, istina je i za te ljude oko vas.
I ako zaista volite te ljude oko vas,
onda uradite pravu stvar i dajte im istinu,
i dajte im mogućnost da slede istinu.
Ako vam treba pomoć sa ovim, obavestite nas. Tu smo da vam pomognemo.
Imamo tako mnogo sredstava.
Imamo naše besplatne filmove na TLRmovie.com. Tri besplatna filma koja će vas blagosloviti
i crkvu. Ne radi se o "Poslednjoj reformaciji".
Molim vas, ne radi se o "Poslednjoj reformaciji". Radi se o Kraljevstvu.
Imamo i škole. Dobrodošli ste.
Imamo pastore i lidere u našoj školi.
Upravo sam objavio jedno učenje
sa pastorom koji me je intervjuisao, koji je bio u našoj školi,
koji je mnogo blagosloven time što je bio u našoj školi.
Tu smo da bismo vam pomogli. Radi se o Kraljevstvu.
Želim reći: Svi mi radimo na istome - Kraljevstvu Božjem.
Radimo zajedno. Pustite da vam pomognemo tamo gde vam treba pomoć.
Možemo vam poslati ljude koji će vam pomoći, ne da napravite TLR tu gde ste,
već da vam pomognu da budete poslušni pozivu koji vam je Isus dao.
Ako želite knjige, da biste iz svima razdelili,
pošaljite nam i-mejl i daćemo vam vrlo dobru cenu.
Naravno, svi mogu poslati i-mejl
i dobiće e-knjigu besplatno.
Želimo da se ova reč proširi.
Želimo da raste Kraljevstvo Božje.
I ako uzrastate, a mi smo bili deo blagoslova koji vam je pomogao u tome,
uzbuđeni smo zbog toga.
Nismo tu da bismo sve kontrolisali i sve podredili našoj službi, itd.
Radi se o Kraljevstvu.
Ali želimo vam reći: Dajte da vam pomognemo.
Stojmo zajedno.
Uzmimo ovaj poziv koji nam je Isus dao,
i vi, kao lideri, počnite da opremate ljude u vašoj crkvi da izvršavaju ovaj poziv.
Vi ćete videti mnogo više ploda iz toga.
Oni će videti mnogo više ploda u svom životu.
Crkva će videti mnogo više ploda,
a svi mi izvršavamo Božju volju i poziv koji nam je Isus dao.
Bog vas blagoslovio. Molim vas, kontaktirajte nas preko thelastreformation.com,
ako ima nečega u čemu bismo vam mogli pomoći.
Dobrodošli ste da dođete k nama, kada smo napolju.
Zdravo!
Isusov poziv